laion/Wikipedia-Exotic huggingface dataset:
Who's Laughing Now

"Who's Laughing Now" (בעברית: "מי צוחק עכשיו") הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-30 ביולי 2020, כסינגל השישי מתוך האלבום Heaven & Hell, על ידי חברת התקליטים אטלנטיק רקורדס. השיר נכתב על ידי אווה מקס, מאנס רוגנברג, נוני באו, לינוס ויקלונד, מדיסון לאב, סירקט והופק על ידי לינוס ויקלונד, סירקט. ב-28 במאי 2020, העלתה מקס בחשבונות המדיה חברתית שלה סרטון ותמונה וכתבה "אתם חושבים שאתם יודעים מה הלאה?", יממה לאחר מכן חשפה את העטיפה ותאריך צאתו של הסינגל. בעקבות רצח ג'ורג' פלויד, החליטה מקס לדחות את צאת הסינגל אשר היה צפוי לצאת ב-2 ביוני. ב-14 ביוני, הודיעה שתוציא את הסינגל ב-25 ביוני. ב-17 ביוני, דחתה שוב מקס את הסינגל. ב-27 ביולי, הודיעה ברשתות החברתיות כי השיר יצא ב-30 ביולי. עטיפת הסינגל מציגה את מקס טופלס עומדת במוקם מול רקע בוער. השיר עצמו בסגנון דאנס-פופ. השיר נכתב בכוונה על ידי מקס כשיר המשך לסינגל שלה משנת 2018, "Sweet but Psycho". מילות השיר מתארות ילדה שעוברת גזלות דעת ויוצרות אנלוגיה בין החוויה של הילדה לחוויה של מקס עצמה בתעשיית המוזיקה. היא סיכמה את השיר במילות "בעצם אומרת לכולם פשוט להזדיין". הווידאו קליפ הרשמי לשיר הועלה לערוץ היוטיוב של אווה מקס ב-30 ביולי 2020. בקליפ ניתן לראות את מקס מתוארת כאדם המבקש לנקום את נקמתה לאחר שפוטרה על ידי מנהלה ורומתה על ידי בן זוגה. היא נראית רוקדת במשרד הרוס ושוברת מכונית עם לום, לפני שהיא משתחררת מבית חולים פסיכיאטרי כשהיא קשורה במעיל משוגעים. מקס סיפרה כי כתבה את עלילת הווידאו קליפ, אותה בה היא החליטה לשלב כמה דמויות נשיות כנגד כוח העבודה התאגידי שנשלט על ידי גברים. דמות אחת המוצגת על ידי מקס היא זוכה להתעללות על ידי רופאה ונהפכת ל"פסיכו", ואילו באחרת היו כלי נגינה המופיעים מראשה, שהיה במקביל חווה ביקורות שליליות על ידי מנהלי המוזיקה. מידע על היצירה "Who's Laughing Now" באתר מיוזיק בריינז מידע על הסינגל "Who's Laughing Now" באתר מיוזיק בריינז מידע על השיר "Who's Laughing Now" באתר AllMusic מילות השיר "Who's Laughing Now" באתר Genius סרטון השיר "Who's Laughing Now" באתר יוטיוב מידע על הרצועה "Who's Laughing Now" באתר ספוטיפיי אווה מקס, מאנס רוגנברג, נוני באו, לינוס ויקלונד, מדיסון לאב, סירקט Who's Laughing Now (באנגלית), נבדק ב-2020-09-02 Heaven & Hell Ava Max (באנגלית), נבדק ב-2020-09-02 Ava Max – Who's Laughing Now (באנגלית), נבדק ב-2020-07-31 You think you know what’s next ? (באנגלית), נבדק ב-2020-03-12 WHO’S LAUGHING NOW? 🔥 Coming soon... (באנגלית), נבדק ב-2020-03-12 Ava Max Announces New Single “Who’s Laughing Now” (באנגלית), נבדק ב-2020-07-31 Ava Max On "Who's Laughing Now" & Getting Revenge On Those Who Doubted Her (באנגלית), נבדק ב-2020-07-31 Ava Max - Who's Laughing Now [Official Music Video], נבדק ב-2020-07-31 Ava Max Seeks Sweet But Psychotic Revenge in 'Who's Laughing Now' Music Video, Billboard Ava Max On "Who's Laughing Now" & Getting Revenge On Those Who Doubted Her, nylon Who's Laughing Now - Single by Ava Max (באנגלית אמריקאית), נבדק ב-2020-07-31 The Remixes Who's Laughing Now - Singler (באנגלית אמריקאית), נבדק ב-2020-07-31
טאקהירו טומיאסו

טאקהירו טומיאסו (ביפנית: 冨安健洋; נולד ב-5 בנובמבר 1998) הוא כדורגלן יפני המשחק בעמדת הבלם בארסנל ובנבחרת יפן. בגיל 11, טומיאסו נבחן במחלקת הנוער של ברצלונה. למרות שהרשים, החליט שלא לחתום בברצלונה והצטרף לקבוצת הילדים של אביספה פוקואוקה. ב-14 באוקטובר 2015, טומיאסו ערך את הופעת הבכורה שלו בקבוצה בהפסד 0–2 למאשידה זלביה במסגרת הסיבוב השלישי של גביע הקיסר. ב-26 בספטמבר 2016 פורסם מחקר לפיו ממוצע המרחק שרץ טומיאסו מידי משחק הוא השני בטיבו בליגה עם 12.436 ק"מ במשחק בממוצע. ב-19 במרץ 2017, טומיאסו כבש את שער הבכורה שלו בקבוצה בניצחון 1–3 נגד רואסו קוממוטו. לאחר שבסיום עונת 2017, פוקואוקה נשארה בליגה השנייה, טומיאסו עזב את המועדון. ב-8 בינואר 2018, טומיאסו חתם לשלוש וחצי עונות בסנט טרוידן מליגת העל הבלגית. בתחילת הקדנציה, טומיאסו סבל מפציעה בקרסול וערך את הופעת הבכורה שלו בקבוצה, ב-12 במאי 2018 בניצחון 1–2 נגד אנטוורפן. ב-25 בנובמבר 2018, טומיאסו הבקיע את השער הראשון שלו בבלגיה בניצחון 2–4 נגד אנדרלכט. ב-29 ביוני 2019, טומיאסו חתם בבולוניה תמורת 9 מיליון אירו. ב-18 באוגוסט 2019, טומיאסו ערך את הופעת הבכורה שלו בקבוצה בניצחון 1–3 נגד פיזה. טומיאסו נבחר לכדורגלן החודש של הסרייה א', באוגוסט 2019. ב-31 באוגוסט 2021 חתם בארסנל לארבע שנים. הוא ערך את הופעת הבכורה שלו בפרמייר ליג ב-11 בספטמבר בניצחון 0–1 על נוריץ' סיטי. לזכותו של טומיאסו, עבר בכל הנבחרות הצעירות של יפן, ואף היה שותף לזכייה של נבחרת הנוער באליפות אירופה בכדורגל עד גיל 16 בשנת 2014. ב-12 באוקטובר 2018, טומיאסו ערך את הופעת הבכורה שלו בנבחרת הבוגרת בניצחון 0–3 נגד פנמה. ב-21 בינואר 2019, הבקיע את שער הבכורה שלו בנבחרת בניצחון 0–1 נגד ערב הסעודית. טומיאסו, השתתף עם הנבחרת בגביע אסיה בכדורגל 2019 וקופה אמריקה 2019. נכלל בסגל נבחרת יפן לטורניר מונדיאל 2022. נכלל בסגל נבחרת יפן לטורניר גביע אסיה 2023. ארסנל מגן הקהילה (1): 2023 יפן נבחרת יפן עד 20 גביע אסיה בכדורגל עד גיל 20 (1): 2014 מדיה וקבצים בנושא טאקהירו טומיאסו בוויקישיתוף טאקהירו טומיאסו, ברשת החברתית אקס (טוויטר) טאקהירו טומיאסו, ברשת החברתית אינסטגרם טאקהירו טומיאסו, באתר Transfermarkt טאקהירו טומיאסו, באתר Soccerway טאקהירו טומיאסו, באתר BDFutbol טאקהירו טומיאסו, באתר WorldFootball.net טאקהירו טומיאסו, באתר National Football Teams טאקהירו טומיאסו, באתר FootballDatabase.eu טאקהירו טומיאסו, באתר ESPN Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית) 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
חיים איפרגן (זמר)

חיים איפרגן (נולד ב-5 באוקטובר 1990) הוא זמר ישראלי. איפרגן החל את דרכו המוזיקלית כאשר התמודד בשנת 2012 בתוכנית המציאות "אייל גולן קורא לך". בשנת 2013 הוציא את הסינגל הראשון מתוך אלבום הבכורה שלו, "פרק אחר", שזכה להצלחה רבה והפך במהרה לפריצת דרכו של איפרגן. בשנת 2015 הוציא את האלבום "פרק אחר". האלבום זכה להצלחה רבה ואף הוכתר, חצי שנה לאחר צאתו, כ"אלבום זהב" על מכירת 15,000 עותקים. בשנת 2016 הוציאה הזמרת עדן בן זקן את השיר "תאמין לי", אותו האשימו כלי תקשורת שונים בהעתקה משירו של איפרגן, "פרק אחר". בשנת 2017 הוציא את אלבומו השני, "אחרי הסערה". בשנת 2019 הוציא את אלבומו השלישי, "שירים של דיכאון". בשנת 2023 הוציא את אלבומו הרביעי, ״ שונא פרידות״. פרק אחר (2015) אחרי הסערה (2017) שירים של דיכאון (2019) שונא פרידות (2023) דודי פטימר, ‏חיים איפרגן: "לא הייתי מוכן ל'אייל גולן קורא לך' בכלל", באתר מעריב אונליין, 4 ביולי 2018 חמסה חמסה: עשרה שירים ששווים האזנה, באתר ‏מאקו‏, 30 בינואר 2013 למה חיים איפרגן מפחד להתאהב?, באתר ‏מאקו‏, 28 במרץ 2016 האם השיר החדש של עדן בן זקן מועתק?, באתר ‏מאקו‏, 16 במרץ 2016 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
חיים איפרגן

האם התכוונתם ל... חיים איפרגן (קצין משטרה) – קצין משטרה ישראלי חיים איפרגן (רב) – רב ישראלי חיים איפרגן (זמר) – זמר ישראלי
נשק קר

נשק קר הוא כלי נשק שלא מצויים בו חומרים שמפיקים אש או חום כלשהו כתוצאה משימוש באבק שרפה או חומרי נפץ. כלי נשק היו נפוצים החל מהתקופה הפרה היסטורית עד עצם היום הזה, אם כי השימוש בהם בשדה הקרב פחת מאוד עם התפתחות הנשק החם. ערך מורחב – כלי אבן בתקופה הפרה היסטורית כלי הנשק הקרים היו מורכבים משני חומרים עיקריים: עץ ואבן, אם כי גם עצמות היו בשימוש למטרה זו. שימוש במתכת מאפיין תקופות מאוחרות יותר. כלי הנשק בתקופה זו נועדו לשתי מטרות עיקריות: ציד בעלי חיים ומלחמה. האבנים שהיו בשימוש לצורך היו כאלה שניתן לעצב אותן אותן בצורה יעילה לקבלת חוד חזק וחד. אבן כזאת חייבת מצד אחד להיות חזקה, אך מצד שני שבירה למדי כדי לאפשר את יצירת החוד בטכניקות המקובלות בתקופה זו: שבירת פיסות קטנות מהאבן הגדולה לעיצוב שאר האבן לכלי בעל צורת חוד או שימוש בשברי האבן שנשברו מהאבן העיקרית לקבלת חתיכות אבן קטנות וחדות. כלי נשק בעלי להב: סכינים, פגיונות, חרבות, גרזנים ועוד. כלי נשק אלו משמשים בעיקר לקרב פנים אל פנים, וגורמים לפגיעות חדירה ביריב על ידי חיתוך או דקירה. החרב שימשה זמן רב כנשקו האישי של הלוחם לאורך ההיסטוריה. נשקי-מוט: חניתות, כידונים, רמחים, מוטות-גרזן כדוגמת ההאלברד. גם נשקים אלו משמשים ללחימה פנים אל פנים, אם כי את חלקם ניתן לזרוק בהטלה (כידון למשל). הסוגים הפרימיטיביים היו עשויים ממוט מוארך, לרוב מעץ, ועליהן מודבק ראש עשוי אבן או מתכת, ושימשו בעיקר לדקירה. אורך המוט היה משתנה, והיה נע בין פחות משני מטר לבין מעל ל-6 מטר (כמו בחניתות הסריסה ששימשו את הצבא ההלניסטי). בימי הביניים פותחו ההאלברדות שנועדו לשימוש רב תכליתי. כלי נשק חסרי להב: אלות, פטישים, מחבטים וחפצים שגרמו לפגיעות קהות ביריב. כלי נשק לטווח ארוך: הן נשקים בליסטיים דוגמת חץ וקשת או קלע ואבנים ("רוגטקה"), והן גרסאות הטלה של נשקים מהסוגים הקודמים (סכיני זריקה, גרזני זריקה, שוריקנים ("כוכבי נינג'ה") ועוד). בתקופה מודרנית, כלי נשק קרים משמשים, למשימות משטרתיות כמו שמירה על הסדר ופיזור הפגנות, בהם הרצון הוא למעט בפגיעה באנשים כלפיהם משמש הנשק, וביחידות קומנדו וכוחות מיוחדים למשימות שקטות, שכן כלי נשק קר אינם מרעישים כמו נשק חם. בעקבות קלות השגתו, מחירו הזול וחוקיותו ביחס לנשק חם, נשק קר משמש פעמים רבות בידי אנשים פרטיים להגנה עצמית או בידי אלו המעוניינים לפעול בניגוד לחוק. קיימים בישראל שני ארגוני אספנים של נשק קר: עמותת אספני נשק קר היסטורי ואתנוגרפי אנק"ה. התאחדות ישראלית של אספני נשק קר IKWT. נשק חם חרב שברייה
כאב פסיכוגני

כאב פסיכוגני או כאב יְצִיר נפש הוא כאב המופיע ללא סיבה גופנית ברורה. לעיתים מתרחש בעקבות פציעה או מחלה אולם אין הלימה בין עוצמת הכאב למחלה, דבר המרמז על כך שייתכן והכאב נגרם עקב גורם רגשי. מדובר בכאב אמיתי והאדם לא ממציא אותו. כאשר הכאב הוא כרוני הוא עלול להוביל לאובדן ימי עבודה ואף לנכות. החולים מתרכזים בכאב ושוללים מצוקה נפשית. לעיתים יופיע ביחד עם דיכאון וחרדה. ישנו קושי לאבחן את התופעה. התופעה עשויה להופיע בכל גיל, וישנה שכיחות גבוהה יותר בקרב נשים. ההערכה היא ש-10% מכלל הפונים לרופאים סובלים מכאב פסיכוגני. גורמים אפשריים לתופעה עשויים להיות נסיבות חיים קשות ולוחצות, מנגנוני הגנה של התקה והדחקה, הזדהות עם קרובי משפחה חולים, רווח משני של החולה, פגיעה נוירוגנית בעקבות מחלה או פציעה שגורמת להתפתחות רגישות מוגברת של נוירונים, שינויים במוח, מערכת העצבים ההיקפית, מחסור באנדורפינים, עוררות פתופיזיולוגית. לצד הכאב עשויים עשויים להופיע עייפות, דכדוך, הפרעות שינה ועוד. לעיתים בשל כאבם, עשויים הסובלים מהתופעה לפנות לשימוש יתר באלכוהול וסמים. לעיתים עולה חשד להתחזות לשם הפקת רווח משני. בניגוד לתסמונת מינכהאוזן, המתחזים יסרבו לעבור בדיקות וטיפולים כואבים. כאשר החולה אינו מגיב לטיפול נוגד כאבים והן אינן משפיעות עליו, יש לחשוד בכאב פסיכוגני. יש להבדיל גם בין כאב פסיכוגני להיפוכונדריה ולהפרעה קונברסיבית (היסטריה). לתרופות אנלגטיות בדרך כלל אין השפעה. תרופות אנטי-דיכאוניות כמו Clomipramine או Fluoxetine עשויות לעזור. יְצִיר הַנֶּפֶשׁ במילון פסיכולוגיה (תשנ"ד), באתר האקדמיה ללשון העברית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מיס גרנד אינטרנשיונל

תחרות מיס גרנד אינטרנשיונל (באנגלית: Miss Grand International), היא תחרות יופי בינלאומית שנתית לנשים הנערכת בידי ארגון מיס גרנד אינטרנשיונל, התחרות נוסדה ב-2013 בתאילנד. נשיאת החברה היא נוואט איתאראגריסיל והמטרות העיקריות של התחרות הוא לקדם שלום עולמי, לעצור את המלחמות והאלימות. תחרות מיס גרנד אינטרנשיונל משודרת בשידור חי ברחבי העולם. בכל שנה משתתפות בתחרות מאות נשים אשר נבחרו למלכות יופי במדינות מהן הגיעו. בדומה לתחרויות מקבילות בעולם, בבחירת הזוכה מושם דגש על מראה חיצוני. התנאים להשתתפות בתחרות הן שהמתמודדות צריכות להיות בין הגילאים 17–26, רווקות וללא ילדים וכמו כן שאף פעם לא הצטלמו או דגמנו בעירום. בשנים 2013–2015 התקיימו כל התחרויות בבנגקוק, תאילנד, אצטדיון מקורה הואמרק או ארנה IMPACT מואנג תונג תאני. החל מ-2016 מתקיימת התחרות בכל שנה במדינה אחרת. שורה בצהוב מסמלת ניצחון של המתמודדת מישראל שורה בוורוד מסמלת תחרות בה המתמודדת הישראלית הגיעה למקום שני שורה בחום מסמלת תחרות בה המתמודדת הישראלית הגיעה למקום שלישי שורה בטורקיז מסמלת תחרות בה המתמודדת הישראלית הגיעה למקום רביעי שורה בירוק מסמלת תחרות בה המתמודדת הישראלית הגיעה למקום חמישי שורה בבז' מסמלת תחרות בה המתמודדת הישראלית הגיעה למקום שישי מדיה וקבצים בנושא מיס גרנד אינטרנשיונל בוויקישיתוף אתר האינטרנט הרשמי של מיס גרנד אינטרנשיונל (באנגלית) מיס גרנד אינטרנשיונל, ברשת החברתית פייסבוק מיס גרנד אינטרנשיונל, ברשת החברתית אקס (טוויטר) מיס גרנד אינטרנשיונל, ברשת החברתית אינסטגרם מיס גרנד אינטרנשיונל, ברשת החברתית טיקטוק מיס גרנד אינטרנשיונל, סרטונים בערוץ היוטיוב Voltaire E. Tayag (2017-10-21). "Miss Grand International: A Pageant for Peace". The Rappler (באנגלית). אורכב מ-המקור ב-2018-07-15. נבדק ב-2019-11-11. Alexa Villano (2019-10-23). "What you need to know about the Miss Grand International pageant". The Rappler (באנגלית). אורכב מ-המקור ב-2019-10-24. נבדק ב-2019-11-11. Rebecca Macatee (2016-10-25). "Miss Iceland Quits Beauty Pageant After Being Told to Lose Weight: "I Think I'm Fine as I Am"". E Online (באנגלית). אורכב מ-המקור ב-2019-07-30. נבדק ב-2019-11-11. Hot in Juba (2014). "Miss Grand International Lees Garcia is in Juba" (באנגלית). אורכב מ-המקור ב-2017-09-27. נבדק ב-2019-11-12. Miss Grand International (2015-05-23). "Lees Garcia - Miss Grand International 2014 Inside The Refugee Camp" (באנגלית). נבדק ב-2019-11-11. Concurso Nacionalde Beleza (2017-04-21). "Conheça os detalhes sobre o Miss Grand International 2017!" (בפורטוגזית). נבדק ב-2018-04-27. Global Beauties (2017-10-25). "Miss Grand International 2017 is Miss Peru!" (באנגלית). נבדק ב-2018-04-27. Global Beauties (2017-05-24). "Miss Grand International 2017 in Vietnam – Official Press Conference" (באנגלית). נבדק ב-2018-04-27. Rappler.com (2018-10-26). "Miss Grand International 2018 Clara Sosa faints on stage after winning title" (באנגלית). אורכב מ-המקור ב-2018-11-23. נבדק ב-2018-11-12. Testbook.com (2018). Current Affairs Capsule October 2018 (באנגלית). Vol. October 2018. Testbook.com. p. 28. Metro Puerto Rico (2019-10-28). "Valentina Figuera conquista Miss Grand International en su tierra" (בפורטוגזית). אורכב מ-המקור ב-2019-11-05. נבדק ב-2019-10-30.
פסגת ביגל (אנטארקטיקה)

פסגת ביגל (באנגלית: Beagle Peak) היא פסגה בחלק המרכזי של רכס הרי לאסוס, באי אלכסנדר, שבאנטארקטיקה. גובהה של הפסגה 700 מטרים מעל פני הים. הפסגה ממוקמת 5.55 קילומטרים דרומית-מערבית מפסגת מוריסני. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שמו של לוטננט קומנדר קלייד א. ביגל (Clyde A. Beagle), מצי ארצות הברית, שהיה מפקד מטוס LC-130 בטייסת VXE-6, במהלך מבצע דיפ פריז (קיפאון עמוק) בשנים 1969 ו-1970. פסגת ביגל באתר הסקר הגאולוגי של ארצות הברית פסגת ביגל באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix מפת אזור פסגת ביגל תחזית מזג אוויר עדכנית בפסגת ביגל תחזית מזג אוויר עדכנית ארוכת טווח עבור פסגת ביגל נתוני מזג אוויר היסטוריים עבור פסגת ביגל גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי על פסגת מוריסני
אחמד פתחי

אחמד פתחי (בערבית: أحمد فتحي; נולד ב-10 בנובמבר 1984) הוא כדורגלן מצרי המשחק בעמדת המגן הימני ולעיתים כקשר אחורי בקבוצת הכדורגל פירמידס. פתחי התחיל את הקריירה שלו במחלת הנוער של איסמאעילי, ובגיל 16 הצטרף לקבוצה הבוגרת. ב-24 בינואר 2007, פתחי הצטרף לשפילד יונייטד מהפרמייר ליג תמורת 700 אלף פאונד. ב-10 בפברואר 2007, פתחי ערך את הופעת הבכורה שלו בקבוצה בניצחון 1–2 נגד טוטנהאם הוטספר. פתחי רשם רק 3 הופעות במדי שפילד ובסיום העונה עזב את המועדון. בקיץ 2007, פתחי קיבל הצעה מא-זמאלכ. פתחי סירב בטענה כי הוא רוצה לשחק מחוץ לליגת העל המצרית, אך ב-10 בספטמבר 2007, פתחי חתם ביריבתה של א-זמאלכ לאל-אהלי תמורת 675 פאונד. עם זאת, התברר כי חוזהו של פתחי לא עבר בבקרה בזמן והוא יכול היה לשחק במדי הקבוצה רק בינואר. לכן, החליטה אל-אהלי להשאילו לקזמה מליגת העל הכווייתית לחצי עונה. ב-10 במרץ 2008, פתחי ערך את הופעת הבכורה שלו באל-אהלי במשחק הליגה נגד אל-מוקאוולון. ב-31 בינואר 2013, פתחי הושאל להול סיטי עד לסיום העונה, תמורת כחצי מיליון פאונד. ב-16 בפברואר 2013, ערך את הופעת הבכורה שלו בקבוצה בניצחון 0–1 לצ'רלטון את'לטיק. בקיץ 2014, פתחי נבחן בארסנל, אך שוחרר. באוגוסט של אותו קיץ, חתם באום סלאל מליגת העל הקטרית. בקיץ 2015, פתחי חזר לקדנציה שנייה באל-אהלי. בקיץ 2020, פתחי עתיד להצטרף לקבוצת הכדורגל פירמידס. בשנת 2001, פתחי ערך את הופעת הבכורה שלו בנבחרת מצרים, ובכך הפך לכדורגלן הצעיר בתולדות הנבחרת. ב-7 בפברואר 2007, פתחי הבקיע את שער הבכורה שלו בנבחרת בניצחון 0–2 נגד שוודיה. פתחי, השתתף עם הנבחרת חמש פעמים בגביע אפריקה לאומות ואף זכה עימה שלוש פעמים בגביע, פעם אחת מגביע הקונפדרציות, באולימפיאדת לונדון (2012) ובמונדיאל 2018. אל-אהלי ליגת העל המצרית: 2007/2008, 2008/2009, 2009/2010, 2010/2011, 2013/2014, 2015/2016, 2016/2017, 2017/2018, 2018/2019 הגביע מצרי: 2016/2017 נבחרת מצרים גביע אפריקה לאומות: 2006, 2008, 2010 מדיה וקבצים בנושא אחמד פתחי בוויקישיתוף אחמד פתחי, ברשת החברתית אקס (טוויטר) אחמד פתחי, ברשת החברתית אינסטגרם אחמד פתחי, באתר Transfermarkt אחמד פתחי, באתר Soccerway אחמד פתחי, באתר BDFutbol אחמד פתחי, באתר WorldFootball.net אחמד פתחי, באתר National Football Teams אחמד פתחי, באתר FootballDatabase.eu
הסכם סנט קלייר סור אפט

הסכם סנט קלייר סור אפט נחתם בין רולו (Rollo; סביבות 860 – 932), או בשמו הנוצרי, רוברט, ובין מלך פרנקיה המערבית, שארל התם. הסכם זה נועד לעצור את כיבושיו ופשיטותיו של רולו באזור. בתמורה לשקט אזורי, קיבל רולו את העיר רואן והשטחים שבין נהר האפט לרצועת החוף הצפונית של נורמנדי. לשמו של רולו יוצמד מרגע זה ועד עולם השם נורמנדי (איש הצפון). יש הטוענים שכחלק מההסכם, הוטבל רולו, שהיה ויקינגי, לנצרות. ההסכם נחתם על גדות הנהר אפט ועל כן גם שמו. להסכם זה משקל מכריע לעתידה של פרנקיה, שכן, בגין הסכם זה, נמנעו הוויקינגים לפשוט לחבל ארץ זה, מתוך כבוד לרולו ובעיקר בזכות שיתוף הפעולה לה זכו הוויקינגים מצד רולו בכיבושים באזורים האנגליים, וסקס ומרסיה. את אנגליה כולה, יכבוש לבסוף נינו של רולו ויליאם הכובש.
פסגת מוריסני

פסגת מוֹרִיסֶני (באנגלית: Moriseni Peak; בבולגרית: връх Морисени) הוא פסגה המכוסה ברובה קרח, בהרי לאסוס, בצפון האי אלכסנדר, שבאנטארקטיקה. גובהה של הפסגה 1,800 מטרים מעל פני הים. הפסגה מתנשאת מעל שדה השלג ניקולס, שממזרח לה; ומעל קרחון נארצ'ן שמצפון-מערב לה. מדרונותיה הדרומיים של הפסגה תלולים, ובשל כך חשופים מקרח. הפסגה ממוקמת 2.7 קילומטרים דרומית - דרום-מזרחית מהר דבול; 8.38 קילומטרים ממערב - דרום-מערב לנונאטאק ראצ'ניצה; 2.53 קילומטרים מצפון - צפון-מזרח להר בלקנסקה; ו-5.55 קילומטרים צפונית -מזרחית מפסגת ביגל. הפסגה מופתה על ידי סוקרים בריטיים בשנת 1971. הפסגה נקראת על שם השבט התראקי העתיק מוריסני שחי לחוף הים השחור (בשטח בולגריה של ימינו). הגאזט האנטארקטי הבולגרי (בבולגרית) פסגת מוריסיני באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי ראו ב"לקריאה נוספת" בגאזט האנטארקטי הבולגרי
מיכל גרבוביץ

מיכל גרבוביץ (1909 – 30 באפריל 1939) הייתה יהודייה תושבת טבריה, אשר ליקטה והעבירה לארגון ההגנה ידיעות מודיעיניות רבות אודות פעילות ערבית עוינת בעיר, אגב עיסוקה בזנות שם. היא נרצחה על ידי הערבים בשל פעילותה למען ההגנה. מיכל גרבוביץ נולדה בטבריה לאב עולה מרוסיה ולאם עולה ממרוקו. היא הייתה הצעירה מבין ששת ילדי המשפחה. אביה מת במהלך מלחמת העולם הראשונה. היא למדה בבית הספר "אליאנס". לאחר לימודיה עסקה בריקוד. משפחתה סיפרה שהיא חייתה בקרב האוכלוסייה הערבית בעיר העתיקה של טבריה, ובשל כך הם התנכרו לה. ככל הידוע היא עסקה בזנות וככל הנראה אף ניהלה בית בושת. לקוחותיה באו מקרב נכבדי האוכלוסייה הערבית בטבריה. היו לה שמות נוספים בהם בתיה או בהיה. פעילותה המודיעינית של גרבוביץ התרחשה על רקע אירועי המרד הערבי הגדול בארץ ישראל. שבמהלכו אף התחולל הטבח בטבריה, שבו נרצחו 19 יהודים. במהלך המרד פקדו את ביתה של גרבוביץ גם מפקדי כנופיות ערבים. גרבוביץ עמדה על זהותם ובשנת 1936 העבירה מסר לארגון ההגנה בעיר שביכולתה לספק לו מודיעין שתלקט מפי אותם אישים וכן מפי קציני משטרה בריטים. לאחר שהארגון העמיד אותה במבחן באמצעות אדם שהתחזה לערבי החל שיתוף הפעולה ביניהם והיא העבירה להגנה מידע במשך כשלוש שנים. המידע שהעבירה סייע למנוע התקפות ולהציל חיי יהודים רבים וכן אפשר להגנה לחסל מספר אנשי כנופיות. במועד כלשהו חשדו הערבים בגרבוביץ שהיא עומדת בקשרים עם המשטרה הבריטית וארגון ההגנה. ב-30 באפריל 1939 היא נורתה על ידי ערבי בביתה או ברחוב בעיר ונהרגה. היא נקברה בחלקה הספרדית בבית הקברות העתיק בטבריה. ככל הידוע רוצחה נעצר אך שוחרר ולא נענש. בקרב האוכלוסייה היהודית בעיר הייתה גרבוביץ מנודה בשל עיסוקה והתרועעותה עם הערבים, ופעולותיה למען הגנת יהודי טבריה נודעו ברבים רק לאחר מותה. בהיה-מיכל גרבוביץ, באתר יזכור עופר אדרת, מנהלת בית בושת בין חללי מערכות ישראל? סיפורה הטרגי של מיכל גרבוביץ, באתר הארץ, 27 במאי 2020 מיכל בהייה גרבוביץ', בבלוג סיפורי ארץ-ישראל - מצבות מדברות 1950‏–1850, ‏1 בספטמבר 2015 ידיעות מאתר עיתונות יהודית היסטורית: בהיה מיכל נרצחה בטבריה, הבוקר, 1 במאי 1939 בהיה מיכל, דבר, 2 במאי 1939
פסגת ביגל

האם התכוונתם ל... אנטארקטיקה פסגת ביגל (אנטארקטיקה) – הר באי אלכסנדר שבאנטארקטיקה קנדה פסגת ביגל (קנדה) – הר בפרובינציית קולומביה הבריטית שבקנדה
Wild (שיר של טרוי סיון)

Wild (מעוצב: WILD; בעברית: פראי) הוא סינגל של הזמר והפזמונאי האוסטרלי טרוי סיון, מתוך המיני-אלבום הרביעי שלו, Wild. הוא נכתב על ידי סיון ואלכס הופ ובגרסה מחודשת שלו השתתפה הזמרת-יוצרת אליסיה קארה. השיר יצא ב-3 בספטמבר 2015 כסינגל מתוך המיני-אלבום. השיר מופיע גם באלבום הבכורה של סיון, Blue Neighbourhood. השיר הגיע למקום ה-16 במצעד המוזיקה האוסטרלי והפך לסינגל השני של סיון שמגיע לטופ 20 במצעד זה והגיע למקום ה-29 במצעד השירים של ניו זילנד. הווידאו קליפ הנלווה של השיר, בוים על ידי טים מטיה והופץ במסגרת טרילוגיית הווידאו קליפים של, Blue Neighbourhood. הטרילוגיה מורכבת מ-"Wild",‏ "Fools" ו-"Talk Me Down" והיא צולמה בפרוור בסידני שבקורנל, ניו סאות' ויילס. גרסה נוספת של השיר יצאה לאור מחדש ב-23 ביוני 2016 ובה התווסף בית חדש, שנכתב על ידי הזמרת והפזמונאית הקנדית אליסיה קארה ובוצע על ידה גם כן. באותו התאריך, הוא נשלח ל-40 תחנות רדיו בארצות הברית והופץ כסינגל מתוך האלבום, Blue Neighbourhood. הרעיון להקלטה מחודשת של השיר התחולל לאחר שסיון פגש את קארה בכמה אירועי מוזיקה. הוא ביצע גרסת כיסוי ללהיט של קארה "Here", בשידור חי והיא בתגובה הקליטה גרסת כיסוי ללהיט שלו "Youth". בהמשך, באמצעות התכתבויות והודעות טקסט, שני האמנים התבדחו על גרסת הכיסוי הבאה שיקליטו. קארה אמרה לסיון שהשיר החביב עליה ביותר הוא "Wild" וזמן קצר לאחר מכן, כתבה והקליטה בית חדש לשיר. כששלחה את זה לסיון, הוא אמר שתגובתו הייתה: "זה כל כך טוב, אנחנו חייבים להוציא את זה החוצה". ב-22 ביולי 2016, יצא וידאו קליפ חדש לשיר. הקליפ הועלה לערוץ ה-Vevo והיוטיוב של סיון. הקליפ מציג בתוכו את סיון וקארה כשהם מבצעים פעולות שונות. כמו כן, הקליפ בוים על ידי מליה ג'יימס והופק על ידי טיילור וונדגריפט ודני לוקווד. בנוסף לכך, הקליפ צולם בטורונטו, קנדה, בסמוך לביתה של קארה. הגרסה החדשה ששוחררה הגיעה למקום 26 בפני עצמה במצעד ה-ARIA האוסטרלי. מידע על היצירה "Wild" באתר מיוזיק בריינז מידע על הסינגל "Wild" באתר מיוזיק בריינז סרטון השיר "Wild" באתר יוטיוב Peters, Mark (19 בדצמבר 2015). "Album reviews: Troye Sivan, Smoke Fairies, Enya, Hurricane #1". South China Morning Post. נבדק ב-26 בדצמבר 2015. {{cite journal}}: (עזרה) ARIA Accreditations Documents, Dropbox (באנגלית) Gold & Platinum, RIAA (באנגלית) "WILD - EP by Troye Sivan". iTunes Store (AU). Apple Inc. נבדק ב-3 באוקטובר 2015. {{cite web}}: (עזרה) "iTunes Store (US) - Music - Troye Sivan - WILD (feat. Alessia Cara) - Single". iTunes Store (US). 23 ביוני 2016. נבדק ב-23 ביוני 2016. {{cite web}}: (עזרה) "Top 40/M Future Releases - Mainstream Hit Songs Being Released and Their Release Dates - AllAccess Music Group". AllAccess Music Group. אורכב מ-המקור ב-27 ביוני 2016. נבדק ב-27 ביוני 2016. {{cite web}}: (עזרה) Friend, David (9 נוב' 2016). "Q&A: Troye Sivan on coming out, Canadian popstars". Kitchener Post/The Canadian Press. אורכב מ-המקור ב-2019-04-12. נבדק ב-16 נוב' 2016. {{cite web}}: (עזרה)